UPERNIVIK DISTRIKT 



OMFANG OG BELIGGENHED 



Upernivik Handelsdistrikt omfatter Kolonien Upernivik med dens Ud- 

 steder AugpalârtoK, KagsserssuaK og TasiussaK og disses talrige 

 Bopladser samt det kolonilignende Anlæg Prøven med dettes Udsted Sondre 

 Upernivik. Handelsdistriktets Sydgrænse danner en Linie paa Svartenhuk 

 Halvø fra Sydranden af NarssaK i en Bue inden for Kysten og op til Maagefj ældet 

 i Uvkusigssat Fjord, hvorfra den bøjer i ret Øst ind mod Indlandsisen. Nordgræn- 

 sen er ret nøje bestemt i de geografiske Forhold, den maa nemlig sættes ved 

 74°40', d. v. s. N. f. de store Øer, Holms og Wandels Land, ved de nordligste 

 af koloniserede og kristnede Vestgrønlændere beboede eller regelmæssigt udnyt- 

 tede Egne. Distriktets største Udstrækning fra Nord til Syd i Fugleflugtslinien 

 er henimod 360 km, og Afstanden fra den sydligste Boplads til den nordligste, 

 altsaa det Omraade, som Præst og Læge aarligt maa berejse under de vanske- 

 ligste Samfærdselsforhold og med de mest primitive Samfærdselsmidler, er lidt 

 længere end Jyllands Kyst fra Vamdrup til Skagen. 



Arealet af samtlige Øer og Halvøer i det saaledes afgrænsede Omraade ud- 

 gør ca. 9700 km 2 eller lidt mere end Sjælland og Fyen tilsammen. 



KYSTER, ØER OG INDSKÆRINGER 



Geografisk set falder Distriktet i to Hovedafdelinger, hvis Natur er ret for- 

 skelligartet, nemlig Syd- og Norddistriktet. Grænsen mellem dem dannes 

 af den store Upernivik Isfjord lidt Syd for den 73. Breddegrad. 



Syddistriktet bestaar overvejende af store Halvøer og Øer , adskilte ved 

 lange og smalle Fjorde og Sunde. Her er det isfri Land bredt, ved Sydgrænsen 

 strækker det sig endog 120 km ud fra Indlandsisen. Norddistriktet derimod 

 er et druknet Land, hvor kun de højeste Toppe rager op. Indlandsisen hænger 

 langt frem og dækker hele Indlandet, og dens Front bliver lavere. Hvis Kort- 

 lægningen var mere fuldkommen, vilde man sandsynligvis ogsaa her kunne skelne 

 en Del større Fjorde og Bugter. Saadant kan for Tiden kun skønnes efter de store 

 Isfj ældes Bevægelsesretninger og bliver mere eller mindre vilkaarligt. 



Uvkusigssat Fjordens Indre ligger omtrent ved 72°22'N.Br. Herfra 



